Centenary Bank

Centenary Bank, ng'olumu eyitibwa Centenary Rural Development Bank Limited (CRDBL), bbaanka ya bya busuubuzi mu Uganda erina ebisaanyizo by'okukola okuva mu Bbaaka enkulu eya Uganda n’ekitongole ekivunaanyizibwa ku bbanka z’eggwanga n'okulondoola ensaasanya ya ssente. 

 Ebigikwatako 
Bbaanka eno yatandikibwawo mu 1983 ng’ekitongole ekiwola ssente ekya Centenary Rural Development Trust (CRDT), nga kyakolebwa Simeon Lutaakome, Hugh Francis Pulle, Paul Kateregga, Vincent Kirabo kya Maria, Emmanuel Mpande, ne John Ogutu.  Mu 1985, CRDT yatandika okuwa abantu empeereza y’eby'ensimbi. Bbaanka eno yafuuka bbaanka y’eby'obusuubuzi erina ebisaanyizo ebikola mu bujjuvu mu 1993, oluvannyuma lw’okufuna layisiinsi okuva mu Bbaanka enkulu eya Uganda. Webwatukira mu Gwokutaano 2016, Centenary Bank ye yali esinga obunene mu bbaanka z’eby'obusuubuzi mu Uganda. 

Mu Gwokutaano 2009, John Giles yava mu kifo ky'okubeera nga yeeyali Akulira Eby'emirimu, oluvannyuma lw’emyaka esatu ng'ali mu kifo kino. Akulira Eby'emirimu mu kiseera kino ye Fabian Kasi  Mu 2011, Centenary Bank yatongoza enteekateeka n’ekibiina kya World Bank Group okukulaakulanya looni mu by’obulimi mu Uganda. 

Mu 2017, Centenary yatongoza enkola empya ey'okuterekamu ne bbaanka, ng'eno yakulakulanyizibwa kampuni y’e Buyonaani eya  Intrasoft International SA  era n’ekola omukago ne Mastercard okugaziya engeri empya eby’okugonjoola engeri gy'oyinza okuterekamu ssente ng'okozesa ssimu.  Mu Gwekumineebiri 2017, Centenary Bank yakola ddiiru ne WorldRemit okukiriza okukyusa okuva mu mpeereza y’okusindika ssente.  Mu Gwokutaano 2020, bbaanka yatongoza akawunti ez’amangu ezitaliiko mpapula eri abantu ba Uganda abatalina bbanka. 
Mu Gwokusatu 2023, Centenary Rural Development Bank yagula MyBucks Bank Malawi, era neefuuka Centenary Bank Malawi, ng’erina amatabi agasukka mu munaana mu ggwanga.

 Enkola y'emirimu 
Bbaanka eno ekola ku by’ensimbi mu Uganda ng’okusingira ddala yeenyigira mu kutumbuula enkulaakulana ng’eyita mu kuwola looni eri abalimi b’omu b'omubyalo, abalongoosa ebiva mu  by'obulimu, abasuubuzi abatono, abalina amakolero amatono, abayingiza  eby'amaguzi mu ggwanga, n’ababitunda ebweru. Nga bwe yeenyigira mu bintu byonna ebya bbaanka z’eby'obusuubuzi, bbaanka erina ekitundu kinene ku kifo kyayo mu kisaawe ky’ensimbi entonotono mu kugezaako okutuukiriza ebyetaago by’abantu bangi sekinnoomu n’ebitongole bya bizineensi ebirina obusobozi obutono. Wetwatukira mu Gwekumineebiri  2021, eby’obugagga bya bbaanka eno byali obuwumbi bwa ssente za Uganda obutabalika (trillion) 4.8 ( nga bwe buwumbi bwa ddoola za Amerika 1.359), ng’emigabo gya bannannyini gyali obuwumbi bwa ssente za Uganda 789.52 (nga bwebukadde bwa ddoola za Amerika 222.78).  Webwatuukira  31 Ogwekumineebiri 2024, eby’obugagga bya bbaanka eno byonna byali byeyongedde okutuuka ku butabalika (trillion) bwa ssente za Uganda 7.11 ( nga bwebuwumbi bwa doola za ssente za Amerika 1.952). 

Wetwatukira mu Gwekumineebiri 2017, ekitebe kya Centenary Bank ekikulu kyali mu Kampala. EkizImbe ewasinganibwa ekitebe kyayo ekikulu kiyitibwa Mapeera House, ku Kampala Road okulinaana City Square. Bbaanka erina emikutu gy'amatabi gaayo 81 nga gali wamu n'ebyuuma ebifulumya ssente nga tewali abidukanya ebiwerera ddala 157 mu bifo ebiwera 115 mu bitundu b'omu Masekati, Buvanjuba, Bukiika ddyo ne mu Buvanjuba. Bbaanka yalina akawuunti 1,493,554 eziterekebwaako ssente.

 Enkolagana 
Mu Gwekumineebiri 2021, Centenary Bank yatongoza enkola ya Cente Platinum Mastercard, kaadi ekozesebwa mu kugyayo eri bakasitoma baawe abatereka omuwendo gwa ssente omungi. 

 Ekibiina kya Centenary 
Centenary Bank kitundu kya kampuni ya Centenary Group . Kino kisingaanibwaamu ebibiina by’amawanga amangi ag'enjawulo omu:

 Centenary Bank Uganda Limited, bbanka ennene ey’eby'obusuubuzi mu Uganda
 Centenary Technology Services Limited (Cente-Tech), kampuni y’amawulire n’empuliziganya, evunaanyizibwa ku mirimu gya kompyuuta mu kibiina kino. 
 Centenary Foundation, ekibiina ekitali kya gavumenti ekitali ku musingi gwa kukola magoba, ekyavunaanibwa okutumbula n’okutuukiriza pulogulaamu z’ekibiina kino ez’embeera z’abantu.
 Centenary bbaanka e Malawi . Bbaanka y’eby'obusuubuzi mu Malawi, ng’esinga kuvunaanyizibwa Centenary Group of Uganda ng’erina emigabo emitono egy’essaza ly’e Lilongwe erya Roman Catholic . 

 Obwannannyini 
Webwatukira mu Gwekumineebiri 2021, eby'obugagga bya bbaanka eno byaali bidukannyizibwa bwannanyini, obw'abakungu ba kampuni zino ezigoberera wamu n'abantu sekinoomu:
+Abalina obuyinza ku by'obugagga bya Centenary Bank Eddaala Erinnya lya nnannyini Ebitundu ku kikumi eby’obwannannyini 1. 1. Obulabirizi bw'Abakatuliki mu Uganda  2. 2. Uganda Roman Catholic Secretariat  3. 3. Solidarité Internationale pour le Développement et l’Investissement, bbanka ya Bufalansa ekola ku by’okusiga ensimbi  4. 4. Triodos Sicav II–Triodos Microfinance Fund, kkampuni ya Triodos Bank yonna  5. 5. Triodos Custody BV, kkampuni ya Triodos Bank yonna  6. 6. Bannayuganda bana ssekinnoomu  Okugatta100.00

 Laba nebino 

 Okutereka ne baanka mu Uganda
 Olukalala lwa baanka mu Uganda
 Olukalala lw'ebizimbe ebisinga obuwanvu mu Kampala
 Engabanya y’eby'obugagga mu baanka z’eby'obusuubuzi mu Uganda
 Ekizimbe kya  Mapeera House

 Ebijjuliziddwaamu 

 Ewalala w'oyinza okubigya 

 Omukutu gwa Centenary Bank ewaterekebbwa nga 19 Ogwekumineebiri 2005 ku byuuma bya Wayback 
 Ebikwata ku Baanka ya Centenary